钦定古今图书集成/明伦汇编/皇极典/第001卷 > 荀子 > 《子道》
## 钦定古今图书集成/明伦汇编/皇极典/第001卷 > 荀子 > 《子道》

从道不从君，从义不从父，人之大行也。鲁哀公问于
孔子曰：“子从父命，孝乎？臣从君命，贞乎？”三问，孔子不
对。孔子趋出，语子贡曰：“乡者君问丘曰：‘子从父命，孝
乎？臣从君命，贞乎’？三问而丘不对，赐以为何如？”子贡
曰：“子从父命，孝矣；臣从君命，贞矣。夫子有奚对焉？”孔
子曰：“小人哉，赐不识也！昔万乘之国，有争臣四人，则”
封疆不削。千乘之国有争臣三人，则社稷不危；百乘
之国有争臣二人，则宗庙不毁；父有争子，不行无礼。
故子从父，奚子孝？臣从君，奚臣贞？审其所以从之之
谓“孝”，之谓贞也。